Oblasć Odesa

Oblasć Odesa abo Odesaska oblasć () je oblasć na juhu Ukrainy, při brjoze Čorneho morja. Stolica a zdobom najwjetše město je Odesa. Oblasć ma něhdźe 2,4 miliony wobydlerjow na přestrjeni wot 33.310 kwadratnych kilometrow.

 Geografija 
Oblasć mjezuje na zapadźe z Moldawskej resp. Podnjesterskej a na juhu, w Budźaku, z Rumunskej. Rumunsku-ukrainsku hranicu twori Dunaj. Na sewjeru mjezuje Odesaska oblasć z oblasću Winnycja, na sewjerowuchodźe z Kirowohradskej oblasću a na wuchodźe z Mykolajiwskej oblasću.

Najwažnižej rěce na teritoriju oblasće stej Dunaj při južnej hranicy a Dnjestr, kotryž so tule do Čorneho morja wuliwa.

 Zarjadnistwo 
Oblasć Odesa wobsteji ze 26 rajonow a sydom městow, kotrež podsteja bjezposrědnje zarjadnistwu oblasće. To su města:
 Bilhorod-Dnistrowskyj
 Čornomorsk
 Izmajil
 Južne
 Podilsk
 Odesa
 Teplodar

 Wobydlerstwo 
Odeska oblasć ma sylnu rusku mjeńšinu a je nimo toho srjedźišćo bołharskeje mjeńšiny w Ukrainje. Ukrainjenjo wučinja někak dwě třećinje ludnosće.

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.542.300
 54,6
 62,8
  +7,6 %
  Rusojo
 508.500
 27,4
 20,7
  −29,3 %
  Bołharojo
 150.600
 6,3
 6,1
  −9,1 %
  Moldawčenjo
 123.700
 5,5
 5,0
  −14,4 %
  Gagauzojo
 27.600
 1,0
 1,1
  +0,9 %
  Židojo
 13.300
 2,6
 0,5
  −80,6 %
  Běłorusojo
 12.700
 0,8
 0,5
  −39,9 %
  Armenjenjo
 7.400
 0,2
 0,3
  +42,9 %
  Romojo
 4.000
 0,1
 0,2
  +4,3 %


 +
 maćeršćina
 1989 (%)http://2001.ukrcensus.gov.ua/eng/results/general/language/Odesa/
 2001 (%)
  ukrainšćina
 41,2
 46,3
  rušćina
 47,1
 41,9
  druha
 11,7
 11,8


 Žórła 

 Wotkaz 

!
Odesa